User talk:Dr. Arun J G

കുറ്റിപ്പെൻസിൽ (കവിത) - ഡോ. അരുൺ ജെ ജി
കുറ്റിപ്പെൻസിൽ ✍️ ഡോ. അരുൺ ജെ ജി ''' എത്ര ദൂരേക്ക് വലിച്ചെറിഞ്ഞാലും ബൂമറാങ്ങായി തിരിച്ചെത്തുന്ന ചില കുറ്റിപ്പെൻസിലുകളുണ്ട്. നിറയെ വരകളും കുറികളുമുള്ള , പറ്റുകണക്കിന്റെ മുളകെരി മണമുള്ള , തുമ്മലിന്റെയും ജലദോഷത്തിന്റെയും ഒറ്റമൂലി കുറിച്ചിട്ടിരിക്കുന്ന , ജീവിതത്തിന്റെ കലണ്ടറിൽ എന്തെങ്കിലും എഴുതി പിടിപ്പിക്കാൻ വേണ്ടി മാത്രം വന്നു കയറുന്നവ. എഴുതി എഴുതി തേഞ്ഞാലും എഴുത്തായി അവശേഷിക്കുന്നവ Dr. Arun J G (talk) 10:43, 27 June 2023 (UTC)

പാറ്റേൺലോക്ക് (കവിത) - ഡോ. അരുൺ ജെ ജി
പാറ്റേൺലോക്ക് ✍️ ഡോ. അരുൺ ജെ ജി --- ഏത് മാന്ത്രികത്താഴിട്ടാലും ഏത് മാന്ത്രികവിരൽ ഉരച്ചാലും തുറന്നു തരാൻ കൂട്ടാക്കാത്ത പാറ്റേൺലോക്കുകളുണ്ട് നമുക്കിടയിൽ. ലളിതസൂത്രവാക്യങ്ങൾക്ക് വഴങ്ങാത്ത ദശാംശക്കണക്ക് പോലെ അഴിക്കാൻ ശ്രമിക്കുന്തോറും മുറുക്കം കൂടി വലിഞ്ഞുമുറുകി പിണങ്ങിമാറി ഒരിക്കലും മിണ്ടാതാകും പരിചയഭാവം കാട്ടുന്തോറും അകന്നുമാറി വഴുതിപ്പോകും. ഹൃദയത്തിൽ നിന്ന് എത്ര നെയ്ത്തിരി കത്തിച്ചുഴിഞ്ഞാലും തെളിഞ്ഞു പ്രസാദിക്കാറില്ല ഗന്ധർവ്വ സ്നേഹിതരാം പാറ്റേൺ ലോക്കുകൾ. ഫ്രിംഗർപ്രിന്റ് ലോക്കോ പിൻനമ്പർ ലോക്കോ പോലെ അത്രയെളുപ്പം മെരുക്കാനാവില്ല മൊബൈൽ ബന്ധ(ന)ങ്ങളിലെ പാറ്റേൺ ലോക്കുകൾ. . Dr. Arun J G (talk) 11:02, 27 June 2023 (UTC)

ഡോ. അരുൺ ജെ ജി
ഡോ. അരുൺ ജെ ജി 1979 ൽ കൊല്ലം ജില്ലയിലെ പള്ളിമൺ വൃന്ദാവനത്തിൽ ഗോപാലകൃഷ്ണപിള്ള (Late)യുടേയും വസന്തകുമാരിയമ്മയുടേയും മകനായി ജനനം. സഹോദരൻ : കിരൺ ജെ ജി സഹോദരി: ജിജി വി ജി

സെന്റ് മേരീസ് സ്ക്കൂൾ നല്ലില, സെന്റ് ജൂഡ് സ്ക്കൂൾ മുഖത്തല, ഗവൺമെന്റ് ഹൈസ്ക്കൂൾ പള്ളിമൺ എന്നിവിടങ്ങളിൽ പ്രാഥമികവിദ്യാഭ്യാസം. മഹാത്മാഗാന്ധി കോളേജിൽ (തിരുവനന്തപുരം ) നിന്ന് പ്രീഡിഗ്രി, കേരള സർവ്വകലാശാലയിൽ നിന്ന് പ്രൈവറ്റായി മലയാളത്തിൽ ബിരുദം, കേരള സർവകലാശാല മലയാള വിഭാഗത്തിൽ നിന്നും ബിരുദാനന്തര ബിരുദം, എംഫിൽ എന്നിവ നേടി. തിരുവനന്തപുരം യൂണിവേഴ്സിറ്റി കോളേജ് കേന്ദ്രമായി ഡോ.കെ.ബി. ശെൽവമണിയുടെ മേൽനോട്ടത്തിൽ മലയാളത്തിൽ ഡോക്ടറേറ്റ് കരസ്ഥമാക്കി.

പ്രസിദ്ധീകരിച്ച പുസ്തകങ്ങൾ

1 . മഴക്കാടുകളിൽ മഞ്ഞുരുകുമ്പോൾ (കവിതാസമാഹാരം) -2003

2 . ചിഹ്നശാസ്ത്രം സിദ്ധാന്തവും        പ്രയോഗവും (പഠനം) - 2018

3 . പാട്ടുതീയുള്ള പെൺകാറ്റ് (കവിതാസമാഹാരം) - 2023

Dr. Arun J G (talk) 14:29, 27 June 2023 (UTC)

പെരുമഴപ്പൂതം (കവിത) ഡോ. അരുൺ ജെ ജി
പെരുമഴപ്പൂതം ✍️ഡോ. അരുൺ ജെ ജി *********************** മഴ ഒരു വൻമല പോലെ അടർന്ന് വീഴുന്നു ആകാശത്തെ ചുരുട്ടിയെടുത്ത് കല്ലും മണ്ണും മരങ്ങളും വാരിക്കെട്ടി തിരമാലപോൽ ആർത്തലച്ച് വരുന്നു. ഒഴുക്കിൽ ഒരില പോലെ ഭൂമി അതിൽ പൊന്തിക്കിടക്കുന്നു. ശ്വാസത്തോടൊപ്പം ചേറും വലിച്ചെടുത്ത് പ്രാണൻ പിടഞ്ഞ് അർദ്ധജീവനു വേണ്ടി കണ്ണുമിഴിക്കുന്നു , ജീവശ്വാസത്തിനായി തലയുയർത്തുന്നു. ആരോ പിടിച്ചുവലിച്ച പോലെ മുങ്ങിപ്പിടയുന്നു. പ്രതീക്ഷയുടെ കടലാസുവഞ്ചികൾ മഴയിൽ വെന്ത് ഓളത്തുള്ളിയാകുന്നു. പുതുവഴികൾ വെട്ടിത്തെളിച്ച് എല്ലാം നക്കിത്തുടയ്ക്കാനെത്തുന്ന വിരുന്നുകാരനെപ്പോലെ പെരുമഴപ്പൂതം പുരയിടങ്ങളിലേക്ക് കയറിച്ചെന്ന് കണ്ടതെല്ലാം വാരിവിഴുങ്ങി ആർത്തിതീരാതെ പരതിനടക്കുന്നു. ഉണ്ടുനിറയാത്ത രാക്ഷസനെപ്പോലെ വീടുകളെയെല്ലാം ഉദരത്തിലാക്കി നാടിനെ മൊത്തം കൂട്ടുവിളിച്ച് കടലിൽസ്നാനം ചെയ്യുന്നു , ഭൂമിയുടെ പ്രാണൻ സമർപ്പിച്ച് പിണ്ഡം വച്ച് അലറിത്തുള്ളുന്നു. മണ്ണിന്റെ രക്തവും മാംസവും തിന്ന് ശ്യാമക്കടൽ ചോപ്പണിയുമ്പോൾ ആകാശച്ചോപ്പിനുമീതെ കറുത്തദു:ഖത്തിന്റെ കലങ്ങിയപുക പടരുന്നു. ചത്തവീട്ടിലെ കോമാളിയെപ്പോലെ വിടുവായത്തമോതി മിന്നൽക്കൊടി, കടലിനെ ചുംബിക്കുന്നു. പുളകമണിഞ്ഞ് അടയിരിക്കുന്ന കാലസർപ്പത്തെപ്പോലെ അവൾ പ്രണയം വിടർത്തിയാടുന്നു. കനംതൂങ്ങിയ രാത്രിയെ ഇരുട്ട് വിഴുങ്ങുന്നു ഇരുട്ടിന് ഇരുട്ടിന്റെ ഇരട്ടിനിറമാകുന്നു മാഞ്ഞു പോയ ഒരുതുള്ളി പ്രകാശം നക്ഷത്രപ്പൊട്ടായി മേഘക്കീറിൽ ഒളിക്കുന്നു. ഇരുട്ടുമൃഗത്തിന്റെ അമ്പിളിക്കൊമ്പ് അതിനെ തോണ്ടിയെടുക്കുമ്പോൾ വെളിച്ചം നൊമ്പരമായി വിരിയുന്നു. പഥികന്റെ പ്രാർത്ഥന പോലെ കാറ്റ് മഴവഴികളെ ഏറ്റുചൊല്ലുന്നു. കേൾവിക്കാരില്ലാത്തതിനാൽ കാറ്റിന്റെ ശോകകവിത മഴയിലലിയുന്നു. മഴ തുടരെത്തുടരെ ഇടിഞ്ഞു വീഴുന്നു ജീവന്റെയകാശം കടലിലടിയുന്നു ജീവന്റെ ആലകളിൽ തീയണയുന്നു Dr. Arun J G (talk) 04:32, 5 July 2023 (UTC)